คุณคะ คือหนูกลัวท้องมากๆค่ะ หนูมีเพศสัมพันธ์ล่าสุด 22 กันยา (ใส่ถุงยางตลอดนะคะ) แล้วประจำเดือนก็มาวันที่ 5 ตุลา แล้วพอครบ 20 วันหลังมีเพศสัมพันธ์ หนูก็ไปตรวจเลือดที่รพ.ผลคือเป็นลบ แต่ด้วยความที่หนูไปอ่านเจอในพันทิปมาว่าประจำเดือนมาปกติก็สามารถท้องได้ ถึงปจด.หนูจะมาปกติแต่หนูก็ยังกังวลอยู่ดีอะค่ะ วันนี้ครบ 1 เดือนหลังมีเพศสัมพันธ์หนูก็ลองตรวจเองอีกรอบ ผลคือ 1 ขีดเข้มๆ แต่หนูเพิ่งมีมีอาการแปลกๆเช่น ง่วงแปลกๆ ง่วงนอนไวกว่าปกติ ไม่ก็แน่นท้องบ่อยๆ ไม่รู้ว่าเพราะเครียดหรืออะไร หนูจะมีโอกาสท้องไหมคะ ผลเลือดคือชัวร์สุดแล้วใช่มั้ยคะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1- 2%ดังนั้นจากที่กล่าวมา ถ้าใส่ถุงยางตลอดทุกครั้ง โอกาสตั้งครรภ์เกิดได้น้อยมากๆ การที่ตรวจการตั้งครรภ์ทางปัสสาวะหลังผ่านการมีเพศสัมพันธ์มา 1 เดือนแล้วให้ผลลบ ก็น่าจะเป็นผลลบจริง และถ้าตั้งครรภ์จริงจะไม่มีเลือดประจำเดือนที่มาตามรอบมาตามปกติได้ ยกเว้นเป็นเลือดออกผิดปกติจากสาเหตุอื่นๆที่ไม่ใช่ประจำเดือนโดยอาการอื่นๆที่กล่าวมาไม่ได้จำเพาะเจาะจงต่อการตั้งครรภ์ การยืนยันการตั้งครรภ์ไม่ว่าจะเป็นทางปัสสาวะหรือทางเลือดนั้นให้ผลที่แน่นอนได้ตั้งแต่ 7-14 วันหลังปฏิสนธิขึ้นไปถ้าตรวจอย่างถูกต้อง ตอนนี้ถ้าไม่สบายใจ อาจไปยืนยันผลที่รพ.ซ้ำดูอีกครั้งได้ค่ะ